Anne Borg
Store norske leksikon,Kunst og estetikk,Dans,Scenisk dans,Klassisk ballett,Klassisk ballett: norske kunstnere og kompanier
Anne Borg var en norsk ballettdanser og Norges første professor i dans. Borg gjorde mye for å fremme arbeidsforholdene for norske koreografer. Den første norske helaftens balletten i Den Norske Opera, Henny Mürers Pinocchio til Antonio Bibalos musikk, ble urfremført i løpet av hennes sjefstid, i 1976.
Borg ga ut selvbiografien Dans! i 2003. Hun mottok Danseinformasjonens Ærespris i 2006 og Norsk kulturråds ærespris i 2013. Hun ble utnevnt til ridder av 1. klasse St. Olavs Orden i 1989. Karriere Ballettstudiene hennes startet hos Gerd Kjølaas og Rita Tori, senere i London, New York og St. Petersburg. Borg var danser ved Den Norske Ballett mellom 1954 og 1958, solist ved Den Norske Operas Ballett fra 1960. Senere ble hun stedfortredende ballettsjef ved Den Norske Opera i 1970, før hun var ballettsjef i periodene 1971–1977 og 1983–1988. Hun var ballettsjef ved Carte Blanche i 1990–1991. Fra 1991 til 1995 var hun rektor ved Statens Balletthøgskole. Etter at balletthøyskolen ble innlemmet i Kunsthøgskolen i Oslo i 1996, ble hun prorektor, og i 2001 Norges første professor i dans. Store roller Gjennombrudd som Swanhilda i Copélia i 1962. Tittelrollen i Giselle  Tittelrollen i Sylfiden Odile i Svanesjøen  Tittelrollene i Cullberg-ballettene Frøken Julie, Månerenen og Medea. Les mer i Store norske leksikon Anne Borg i Norsk biografisk leksikon dans i Norge Eksterne lenker Videointervju fra Danseinformasjonens Dansearkiv